stanford-oval/wikipedia huggingface dataset:
ה'י'
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דניס דוגארד

דניס מרטין דוגארד (באנגלית: Dennis Martin Daugaard;‏ ‏נולד ב־11 ביוני 1953) הוא עורך דין ופוליטיקאי אמריקאי מדקוטה הדרומית, איש המפלגה הרפובליקנית, שכיהן כחבר הסנאט של מדינתו בשנים 1997–2003, לאחר מכן ועד 2011 כסגן מושל המדינה, ולאחר מכן ועד 2019 כמושל דקוטה הדרומית ה-32. דוגארד הוא ראשון מושלי כל מדינות ארצות הברית שנולד להורים לקויי שמיעה.
ראשית חייו

דניס דוגארד נולד בחווה של משפחתו ליד העיירה גארטסון שבדקוטה הדרומית, כבנם של פלורנס מרגרט (לבית קנדי) וריימונד ויקטור דוגארד. שני הוריו היו חרשים, וסביו וסבותיו היו מהגרים מדנמרק. בבית הוריו הייתה שפת הסימנים האמריקאית השפה העיקרית שדוברה על ידי בני המשפחה. דוגארד התחנך בילדותו בבית ספר כפרי ובבית ספר תיכון בעיר דל רפידס, שם הוא ניגן בקרן יער, וסיים את לימודיו ב-1971.
ב-1975 סיים דוגארד לימודי תואר בוגר במדעים בלימודי ממשל באוניברסיטת דקוטה הדרומית, וב-1978 תואר במשפטים מבית הספר למשפטים של אוניברסיטת נורת'ווסטרן. הוא עבד כדי לממן את לימודי המשפטים כמתרגם לשפת הסימנים, כנהג אוטובוס, כפקיד משפטי וכמאבטח.
ראשית הקריירה

בשנים 1978–1981 עבד דוגארד כעורך דין בשיקגו, ולאחר מכן שב לדקוטה הדרומית. באותה שנה הוא נשא לאישה את לינדה שמידט, ולשניים נולדו שלושה ילדים. לאחר מכן ועד 1990 הוא עבד כמנהל בנק בסו פולס. בשנים 1990 - 2002 הוא עבד כמנהל פיתוח עבור החברה למעונות ילדים של דקוטה הדרומית, ולאחר מכן ועד 2009 כמנהל החברה.
כניסתו הראשונה של דוגארד לפוליטיקה הייתה ב-1996, כאשר הוא נבחר לסנאט של דקוטה הדרומית מטעם המפלגה הרפובליקנית. בעת כהונתו בסנאט אמר דוגארד שבסדרי העדיפות שלו נמצאים סיוע לילדים ולמוגבלים, וכן צמצום הפשע. הוא כיהן בסנאט עד 2002, עת נבחר כסגן מושל המדינה כשותפו למרוץ של המושל מייק ראונדס.
סגן מושל דקוטה הדרומית

דוגארד הושבע כסגן המושל ב-7 בינואר 2003, נבחר לתקופת כהונה שנייה בתפקיד ב-2006, וכיהן עד 8 בינואר 2011. כסגן המושל, הוא שימש כנשיא הסנאט של דקוטה הדרומית. בנוסף הוא שימש כיושב ראש המועצה המייעצת לפיצויי עובדים, שהגישה המלצות בנושא. בעת כהונתו כסגן המושל, מילא גודארד תפקידים נוספים שהוטלו עליו על ידי המושל והוגדרו על פי חוקת המדינה. הוא שימש כחבר הוועדה שעסקה בתיקוני חוקת המדינה, והיה יושב ראש צוות המשימה ששקל אפשרויות להפחתת מספר תושבי המדינה ללא ביטוח רפואי.
ב-2009 קידם דוגארד חקיקה להקמת רשות הפיתוח של אלסוורת' בדקוטה הדרומית, כדי לקדם את הפיתוח הכלכלי של רפיד סיטי ושל האזורים הנוספים סביב לבסיס חיל האוויר אלסוורת' במערב המדינה. הוא גם קידם תוכנית לטיסות כבוד לכבודם של ותיקי מלחמת העולם השנייה.
מושל דקוטה הדרומית

ב-2010 התמודד דוגארד על מועמדות המפלגה הרפובליקנית למשרת מושל דקוטה הדרומית. בבחירות המקדימות הוא התמודד מול מספר מועמדים. הוא בחר במאט מיצ'לס כשותפו למרוץ, ומסע הבחירות שלו נוהל על ידי חתנו, טוני ונהויזן. בבחירות הכלליות שהתקיימו בנובמבר אותה שנה ניצחו דוגארד ומיצ'לס את מועמדי המפלגה הדמוקרטית סקוט היידפריים ובן ארנדט בהפרש של 61.5 אחוזים מול 38.5 אחוזים. דוגארד היה ראשון מושלי מדינות ארצות הברית שגדל במשפחה של הורים חרשים, ובמהלך מסע הבחירות שלו הוא הדגיש שהוא קידם פעמים רבות סוגיות שהשפיעו על חרשים ועל לקויי שמיעה, ושהוא חש אהדה כלפי ילדיהם, שכמוהו, רובים שומעים.
ב-8 בינואר 2011 הושבע דוגארד כמושל. באותה שנה הוא הקים את המשרד הראשון ליחסים שבטיים בקבינט שלו, וכראש המשרד הוא מינה את ג'. ר. לה פלנט, איש שמורת האינדיאנים של הסו בנהר שאיין. באף אחת ממדינות ארצות הברית לא קיים תפקיד כזה. לה פאייט היה עורך דין בעיר ורמיליון, והוא שימש כשופט הראשי ומנהל בית המשפט של שמורת האינדיאנים קרו קריק בפורט תומפסון. בנוסף, הוא שימש כמנהל אדמיניסטרטיבי של שבט הסו בנהר שאיין. הוא עשה שימוש בגישור כדי לפתור סכסוכים. באותה שנה מינה דוגארד את דאסטי ג'ונסון לתפקיד ראש הסגל שלו. ב-2014 הוא מינה לתפקיד זה את חתנו ומנהל מסע הבחירות שלו לשעבר טוני ונהויזן.
ב-2014 נבחרו דוגארד ומיצ'לס לתקופת כהונה שנייה. בסקר דעת קהל שנערך על ידי חברת הייעוץ העסקי Morning Consult ממאי ועד ספטמבר 2016, היה דוגארד המושל הפופולרי ביותר בכל מדינות ארצות הברית, עם 74 אחוזי תמיכה בכל רחבי המדינה. בסקר שנערך ביולי 2018, דורג דוגארד במקום החמישי, עם 61 אחוזי תמיכה.
בבחירות למשרת המושל שהתקיימו באוקטובר 2018, לקראת תום כהונתו, הביע דוגארד תמיכה בקריסטי נואם.
הערות שוליים

↑  Joel Ebert (March 5, 2014). "Governor has connection to audiology legislation
1 2 3 4 5 6  "About Dennis" at South Dakota government website
1 2 3  "First CODA becomes the Governor of South Dakota". Fookem and Bug. February 6, 2011.
↑  SD Governor 11/02/2010- ourcampaigns.com.
↑  Randy Dockendorf, "LaPlante Resigns As Sec. Of Tribal Relations", Yankton Press & Dakotan, 23 April 2014
↑  Gubernatorial approval ratings (2015-2019) - Ballotpedia.
| --- | --- |
בקרת זהויות :  GND: 1193128781  LCCN: no2012004631  VIAF: 223472728   WorldCat (עם VIAF): 223472728
גביע העולם בכדורסל 2023

| --- | --- |


 תאריך התחלה:  25 באוגוסט 2023
 תאריך סיום:  10 בספטמבר 2023
 מספר משתתפות:  32
 מארחת:  אינדונזיה אינדונזיה, הפיליפינים הפיליפינים, יפן יפן
 ערים מארחות:  ג'קרטה (אינדונזיה) מנילה, קזון סיטי, בוקאווה (הפיליפינים) אוקינאווה (יפן)
 זוכה:   גרמניה (זכייה ראשונה)
 אתר רשמי
 → 20192027 ←
 
גביע העולם בכדורסל 2023 היה המהדורה ה-19 של גביע העולם בכדורסל לנבחרות לאומיות בכדורסל.
32 נבחרות השתתפו בטורניר. כפי שהוכרז ב-9 בדצמבר 2017, זה גביע העולם הראשון שנערך במספר מדינות: הפיליפינים, יפן ואינדונזיה מה-25 באוגוסט עד ה-10 בספטמבר 2023. זהו גביע העולם הראשון שנערך באינדונזיה, והשני שמתארח בפיליפינים וביפן, שאירחו לראשונה את הטורניר ב-1978 וב-2006, בהתאמה.
הטורניר שימש כמוקדמות לטורניר הכדורסל באולימפיאדת פריז (2024), לשם העפילו שתי הנבחרות הטובות ביותר מאמריקה ואירופה, והנבחרת הטובה ביותר מאפריקה, אסיה ואוקיאניה, לצד צרפת, מארחת הטורניר.
ספרד כשלה בניסיונה להגן על תוארה כאלופת העולם, בו זכתה, לאחר שניצחה את ארגנטינה בגמר (אנ') 2019.
למשחק הגמר העפילו נבחרות גרמניה וסרביה, וגרמניה ניצחה וזכתה באליפות.
בחירת המארחת

ב-7 ביוני 2016 החל תהליך הגשת ההצעות לאירוח גביע העולם בכדורסל 2023. ב-1 ביוני 2017 אישרה פיב"א את רשימת המועמדים הסופיים לאירוח גביע העולם:
ארגנטינה ארגנטינה-אורוגוואי אורוגוואי
אינדונזיה אינדונזיה-יפן יפן-הפיליפינים הפיליפינים
רוסיה רוסיה (פרשה)
טורקיה טורקיה (פרשה)
המתמודדות הבודדות רוסיה וטורקיה משכו את ההצעות שלהן, והותירו הצעות משותפות של הפיליפינים-יפן-אינדונזיה וארגנטינה-אורוגוואי לבד במירוץ. ב-9 בדצמבר 2017, הוכרז שהפיליפינים, יפן ואינדונזיה זכו בהצעה מול ארגנטינה ואורוגוואי ויארחו את גביע העולם הקרוב.
פיתוח והכנות > 2019

במהלך גביע העולם 2019 בסין, שלוש המדינות המארחות לגביע העולם 2023 שלחו נציגים לצפות בטורניר.
במחצית גמר גביע העולם 2019 באצטדיון המקורה ווקסונג שבבייג'ינג נערך טקס חילופי האירוח בין סין לפיליפינים, יפן ואינדונזיה. חברי מועצת המנהלים המרכזית של פיב"א, מנואל פאנגילינאן מהפיליפינים, יוקו מיצויה מיפן ואריק ת'והיר מאינדונזיה, קיבלו את דגל פיב"א מיאו מינג, יו"ר איגוד הכדורסל הסיני. בטקס נכחו גם נשיא פיב"א הוראסיו מוראטורה והשגריר העולמי של גביע העולם בכדורסל 2019 קובי בראיינט.
פיתוח והכנות > 2020

במהלך פגישת הוועד המנהל של פיב"א ב-31 בינואר 2020, מונה חבר הוועד האולימפי הבין-לאומי וחבר הוועד הפועל של פיב"א, ריצ'רד קאריון, ליו"ר ועדת הניהול המשותפת של גביע העולם 2023. מנכ"ל פיב"א אוקיאניה, דייוויד קרוקר, מונה למנכ"ל הטורניר.
שר הנוער והספורט האינדונזי, זאינדין אמאלי, חשף תוכניות לזירה חדשה שתוקם בג'קרטה לכבוד הטורניר, שתוכל בין 15,000 ל-20,000 אוהדים. לדברי דני קוסאסיה, נשיא איגוד הכדורסל האינדונזי ונשיא אינדונזיה, ג'וקו וידודו, העניק היתר לבניית הזירה.
לוח הזמנים של גביע העולם פורסם ב-11 במאי 2020, ולפיו הטורניר יתקיים בין ה-25 באוגוסט ל-10 בספטמבר 2023.
פיתוח והכנות > 2021

ב-31 באוגוסט 2021 נערכה הגרלת מוקדמות גביע העולם בכדורסל 2023 במטה פיב"א בעיר מיס, שווייץ. במעמד השתתפו מזכ"ל פיב"א אנדראס זגקליס, נשיא התאחדות הכדורסל הספרדית חורחה גרבאחוסה, ורודי פרננדס, שזכה בגביע העולם בשנים 2006 ו-2019.
פיתוח והכנות > 2022

ב-1 במרץ 2022 החלה מכירת חבילות הכרטיסים לאירוע. החל מ-28 באוגוסט החלו להעפיל נבחרות מהמוקדמות. הנבחרת הראשונה שהעפילה הייתה פינלנד.
פיתוח והכנות > 2023

ב-27 בפברואר נסגר שלב המוקדמות. הנבחרת האחרונה שהעפילה הייתה סרביה.
אולמות

חמישה אולמות בחמש ערים מארחות יארחו משחקים בגביע העולם 2023. שלוש ערים באזור מנילה (הפיליפינים) רבתי יארחו ארבעה בתי סיבוב ראשון, שני בתי סיבוב שני, ואת שלב הפלייאוף מרבע הגמר ואילך. אוקינאווה (יפן) וג'קרטה (אינדונזיה) יארחו כל אחת שני בתי סיבוב ראשון ובית סיבוב שני אחד.
בפיליפינים, שלושה אולמות ישמשו לאירוח הטורניר: מול אוף אסיה ארנה בפסאי, סמארט ארנטה קולוסיאום בקזון סיטי (שאירח את אליפות העולם ב-1978), והפיליפין ארנה בבוקאווה.
ביפן ובאינדונזיה יהיה רק אולם אחד בכל מדינה שיארח את הטורניר: אוקינאווה ארנה באוקינאווה, המכיל 10,000 מקומות ישיבה ומשמש כאולם הבית של ריוקו גולדן קינגס מליגת העל היפנית. בג'קרטה יבנה אולם חדש לכבוד הטורניר, שיקרא אינדונזיה ארנה, ויכיל 16,500 צופים.
| הפיליפינים> מטרופולין מנילה.פסאי | הפיליפינים> מטרופולין מנילה.קזון סיטי | הפיליפינים> מטרופולין מנילה.בוקאווה | הפיליפינים> בולקאן.בוקאווה |
| --- | --- | --- | --- |
| מול אוף אסיה ארנה מושבים: 20,000 | סמארט ארנטה קולוסיאום מושבים: 15,000 (אולם משופץ) | פיליפין ארנה מושבים: 55,000 | פיליפין ארנה מושבים: 55,000 |

| יפן | יפן | אינדונזיה | אינדונזיה |
| אוקינאווה | אוקינאווה | ג'קרטה | ג'קרטה |
| אוקינאווה ארנה מושבים: 10,000 | אוקינאווה ארנה מושבים: 10,000 | אינדונזיה ארנה מושבים: 16,500 אולם חדש | אינדונזיה ארנה מושבים: 16,500 אולם חדש |
מוקדמות

כמארחות, הפיליפינים, יפן ואינדונזיה העפילו אוטומטית לטורניר כאשר הוענקו להן זכויות האירוח. עם זאת, ההעפלה האוטומטית לאינדונזיה הייתה מותנית, מכיוון שפיב"א רצתה שנבחרתה תהיה תחרותית עד 2021 וחייבה את אינדונזיה להעפיל לגביע אסיה 2022 ולסיים בו בשמינייה הראשונה. אינדונזיה העפילה לגביע אסיה כמארחת אך לא הצליחה להתקדם מעבר לסיבוב הפלייאוף, ולכן לא הצליחה להבטיח העפלה למה שהייתה יכולה להיות הופעת הבכורה שלה בגביע העולם בכדורסל. זו הפעם הראשונה בתולדות גביע העולם שמדינה מארחת לא מעפילה לטורניר.
80 נבחרות מארבעה אזורי פיב"א העפילו למוקדמות גביע העולם דרך ההעפלה לאליפויות היבשתיות (אפרובאסקט 2021, אמריקאפ 2022, גביע אסיה בכדורסל 2022, ויורובאסקט 2022). באירופה ואמריקה, נבחרות נוספות העפילו דרך טרום-מוקדמות. באפריקה ובאסיה, רק משתתפות האפרובאסקט וגביע אסיה ייקחו חלק במוקדמות האזוריות. המשחק הראשון של המוקדמות התקיים במינסק ב-25 בנובמבר 2021 בין בלארוס לטורקיה, במסגרת המוקדמות האירופיות.
הסיבוב הראשון של מוקדמות אמריקה, אסיה/אוקיאניה ואפריקה יכלול 16 נבחרות, בעוד שבאירופה יהיו 32 נבחרות. קבוצות דרג א' חולקו לבתים של ארבע נבחרות, שיתקיימו בשיטת בית וחוץ. שלוש הקבוצות הראשונות בכל קבוצה עלו לסיבוב השני, בו הנבחרות מחולקות לבתים של שש נבחרות (כל שני בתים מהסיבוב הראשון מתאחדים לבית אחד), ארבעה באירופה ושניים באזורים האחרים. הנבחרות ממשיכות עם הנקודות שצברו בסיבוב הראשון, ומשחקות נגד שלוש הקבוצות מהבית איתו הצטלבו בשיטת בית וחוץ. הנבחרות הטובות ביותר בכל בית יעפילו לגביע העולם. מאז 2019 לאלופה האולימפית אין מקום מובטח בטורניר.
לאסיה/אוקיאניה הוקצו שמונה מקומות בטורניר, אך מכיוון שהפיליפינים ויפן העפילו אוטומטית נותרו רק שישה מקומות. שלוש הנבחרות הראשונות בכל בית בסיבוב השני יעפילו לטורניר הגמר.
לאפריקה הוקצו חמישה מקומות בטורניר, כלומר שתי הנבחרות הראשונות בכל בית והנבחרת עם המאזן הטוב יותר מהמקום השלישי יעפילו לטורניר הגמר.
לאמריקה הוקצו שבעה מקומות בטורניר, כלומר שלוש הנבחרות הראשונות בכל בית והנבחרת עם המאזן הטוב יותר מהמקום הרביעי יעפילו לטורניר הגמר.
לאירופה הוקצו שנים-עשר מקומות בטורניר, כלומר שלוש הנבחרות הראשונות בכל בית יעפילו לטורניר הגמר.
בעקבות מלחמת אוקראינה–רוסיה הושעו רוסיה ובלארוס מטורנירי פיב"א ותוצאות העבר של המשחקים ששיחקו הנבחרות במוקדמות האירופיות בוטלו.
ארגנטינה, סגנית אלופת העולם ב-2019, אלופת העולם הראשונה והרביעית בדירוג פיב"א, לא הצליחה להעפיל לטורניר בפעם הראשונה מאז 1986.
נבחרות לטביה, דרום סודאן, גאורגיה וכף ורדה יערכו כולן את הופעת הבכורה שלהן בטורניר, וכף ורדה תהפוך למדינה הקטנה ביותר בהיסטוריה שתשתתף בטורניר.
סגלים

לכל נבחרת יהיה סגל סופי של 12 שחקנים; מתוכם יוכל להיות שחקן מתאזרח אחד בלבד, בהתאם לכללי הזכאות של פיב"א.
הגרלה

הגרלת הטורניר תתקיים בקזון סיטי ב-29 באפריל 2023.
פורמט

בדומה למהדורת 2019, הטורניר ישוחק בשלושה שלבים. בשלב הראשון, 32 הנבחרות שהעפילו יחולקו לשמונה בתים של ארבע נבחרות בכל אחד (בתים א'–ח'), כל נבחרת תשחק משחק אחד מול כל נבחרת בבית שלה. שתי הנבחרות הראשונות בכל בית יעלו לשלב הבתים השני, והניקוד שצברו בשלב הראשון נשמר לנבחרות. בשלב השני יהיו ארבעה בתים (ט'–י"ב) שבהם כל נבחרת תשחק נגד שתי הנבחרות שהעפילו מהבית המקביל, ולא תשחק נגד הנבחרת אותה פגשה בשלב הבתים הראשון. שתי הנבחרות הראשונות מכל בית יעפילו לשלב הנוקאאוט (שיתחיל ברבע הגמר), שישוחק בשיטת גביע.
שלב ראשון > בית א'

משחקי בית א' התקיימו בסמארט ארנטה קולוסיאום בקזון סיטי ובפיליפין ארנה בבוקאווה.
שלב ראשון > בית ב'

משחקי בית ב' התקיימו בסמארט ארנטה קולוסיאום בקזון סיטי.
שלב ראשון > בית ג'

משחקי בית ג' התקיימו במול אוף אסיה ארנה בפסאי.
שלב ראשון > בית ד'

משחקי בית ד' התקיימו במול אוף אסיה ארנה בפסאי.
שלב ראשון > בית ה'

משחקי בית ה' התקיימו באוקינאווה ארנה באוקינאווה.
שלב ראשון > בית ו'

משחקי בית ו' התקיימו באוקינאווה ארנה באוקינאווה.
שלב ראשון > בית ז'

משחקי בית ז' התקיימו באינדונזיה ארנה בג'קרטה.
שלב ראשון > בית ח'

משחקי בית ח' התקיימו באינדונזיה ארנה בג'קרטה.
שלב שני > בית ט'

|  | מדינה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. |  איטליה | 5 | 4 | 1 | 404 | 370 | 34 | 9 | רבע הגמר |
| 2. |  סרביה | 5 | 4 | 1 | 502 | 380 | 122 | 9 | רבע הגמר |
| 3. |  פוארטו ריקו | 5 | 3 | 2 | 444 | 449 | 5- | 8 |  |
| 4. |  הרפובליקה הדומיניקנית | 5 | 3 | 2 | 425 | 444 | 19- | 8 |  |
משחקי בית ט' התקיימו בסמארט ארנטה קולוסיאום בקזון סיטי.
שלב שני > בית י'

|  | מדינה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. |  ליטא | 5 | 5 | 0 | 482 | 375 | 107 | 10 | רבע הגמר |
| 2. |  ארצות הברית | 5 | 4 | 1 | 507 | 398 | 109 | 9 | רבע הגמר |
| 3. |  מונטנגרו | 5 | 3 | 2 | 397 | 390 | 7 | 8 |  |
| 4. |  יוון | 5 | 2 | 3 | 392 | 419 | 27- | 7 |  |
משחקי בית י' התקיימו במול אוף אסיה ארנה בפסאי.
שלב שני > בית י"א

|  | מדינה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. |  גרמניה | 5 | 5 | 0 | 467 | 364 | 103 | 10 | רבע הגמר |
| 2. |  סלובניה | 5 | 4 | 1 | 442 | 409 | 33 | 9 | רבע הגמר |
| 3. |  אוסטרליה | 5 | 3 | 2 | 469 | 421 | 48 | 8 |  |
| 4. |  גאורגיה | 5 | 2 | 3 | 379 | 407 | 28- | 7 |  |
משחקי בית י"א התקיימו באוקינאווה ארנה באוקינאווה.
שלב שני > בית י"ב

|  | מדינה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. |  קנדה | 5 | 4 | 1 | 477 | 367 | 110 | 9 | רבע הגמר |
| 2. |  לטביה | 5 | 4 | 1 | 450 | 410 | 40 | 9 | רבע הגמר |
| 3. |  ספרד | 5 | 3 | 2 | 429 | 369 | 60 | 8 |  |
| 4. |  ברזיל | 5 | 3 | 2 | 420 | 401 | 19 | 8 |  |
משחקי בית י"ב התקיימו באינדונזיה ארנה בג'קרטה..
משחקי דירוג > בית י"ג

|  | מדינה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. |  דרום סודאן | 5 | 3 | 2 | 456 | 431 | 25 | 8 |
| 2. |  הפיליפינים (מארחת) | 5 | 1 | 4 | 398 | 419 | 21- | 6 |
| 3. |  אנגולה | 5 | 1 | 4 | 368 | 410 | 42- | 6 |
| 4. |  סין | 5 | 1 | 4 | 379 | 473 | 94- | 6 |
משחקי בית י"ג התקיימו בסמארט ארנטה קולוסיאום בקזון סיטי.
משחקי דירוג > בית י"ד

|  | מדינה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. |  מצרים | 5 | 2 | 3 | 412 | 411 | 1 | 7 |
| 2. |  ניו זילנד | 5 | 2 | 3 | 429 | 463 | 34- | 7 |
| 3. |  מקסיקו | 5 | 2 | 3 | 410 | 467 | 57- | 7 |
| 4. |  ירדן | 5 | 0 | 5 | 369 | 475 | 106- | 5 |
משחקי בית י"ד התקיימו במול אוף אסיה ארנה בפסאי.
משחקי דירוג > בית ט"ו

|  | מדינה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. |  יפן (מארחת) | 5 | 3 | 2 | 416 | 426 | 10- | 8 |
| 2. |  פינלנד | 5 | 2 | 3 | 425 | 449 | 24- | 7 |
| 3. |  כף ורדה | 5 | 1 | 4 | 366 | 432 | 66- | 6 |
| 4. |  ונצואלה | 5 | 0 | 5 | 371 | 427 | 56- | 5 |
משחקי בית ט"ו התקיימו באוקינאווה ארנה באוקינאווה.
משחקי דירוג > בית ט"ז

|  | מדינה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. |  צרפת | 5 | 3 | 2 | 405 | 394 | 11 | 8 |
| 2. |  לבנון | 5 | 2 | 3 | 397 | 479 | 82- | 7 |
| 3. |  חוף השנהב | 5 | 1 | 4 | 373 | 433 | 60- | 6 |
| 4. |  איראן | 5 | 0 | 5 | 321 | 419 | 98- | 5 |
משחקי בית ט"ז התקיימו באינדונזיה ארנה בג'קרטה.
שלבי הנוקאאוט

משחקי הנוקאאוט התקיימו במול אוף אסיה ארנה בפסאי.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 5 בספטמבר 2023 | 5 בספטמבר 2023 |   |   |  |  |   |   |  |  |
|  | 5 בספטמבר 2023 | 5 בספטמבר 2023 |   |   |  |  |   |   |  |  |
|  |   איטליה |  63 |   |   |  |  |   |   |  |  |
|  |   איטליה |  63 |   |   | 8 בספטמבר 2023 | 8 בספטמבר 2023 |   |   |  |  |
|  |   ארצות הברית |  100 |   |   | 8 בספטמבר 2023 | 8 בספטמבר 2023 |   |   |  |  |
|  |   ארצות הברית |  100 |   |   |   ארצות הברית |  111 |   |   |  |  |
|  | 6 בספטמבר 2023 | 6 בספטמבר 2023 |   |   |   ארצות הברית |  111 |   |   |  |  |
|  | 6 בספטמבר 2023 | 6 בספטמבר 2023 |   |   |   גרמניה |  113 |   |   |  |  |
|  |   גרמניה |  81 |   |   |   גרמניה |  113 |   |   |  |  |
|  |   גרמניה |  81 |   |   |  |  |   |   | 10 בספטמבר 2023 | 10 בספטמבר 2023 |
|  |   לטביה |  79 |   |   |  |  |   |   | 10 בספטמבר 2023 | 10 בספטמבר 2023 |
|  |   לטביה |  79 |   |   |  |  |   |   |   גרמניה |  83 |
|  | 5 בספטמבר 2023 | 5 בספטמבר 2023 |   |   |  |  |   |   |   גרמניה |  83 |
|  | 5 בספטמבר 2023 | 5 בספטמבר 2023 |   |   |  |  |   |   |   סרביה |  77 |
|  |   ליטא |  68 |   |   |  |  |   |   |   סרביה |  77 |
|  |   ליטא |  68 |   |   | 8 בספטמבר 2023 | 8 בספטמבר 2023 |   |   |  |  |
|  |   סרביה |  87 |   |   | 8 בספטמבר 2023 | 8 בספטמבר 2023 |   |   | משחק על המקום השלישי | משחק על המקום השלישי |
|  |   סרביה |  87 |   |   |   סרביה |  95 |   |   | משחק על המקום השלישי | משחק על המקום השלישי |
|  | 6 בספטמבר 2023 | 6 בספטמבר 2023 |   |   |   סרביה |  95 |   |   |  10 בספטמבר 2023 |  10 בספטמבר 2023 |
|  | 6 בספטמבר 2023 | 6 בספטמבר 2023 |   |   |   קנדה |  86 |   |   |  10 בספטמבר 2023 |  10 בספטמבר 2023 |
|  |   קנדה |  100 |   |   |   קנדה |  86 |   |   |   ארצות הברית |  118 |
|  |   קנדה |  100 |   |   |  |  |   |   |   ארצות הברית |  118 |
|  |   סלובניה |  89   |   |   |  |  |   |   |   קנדה |  127 |
|  |   סלובניה |  89   |   |   |  |  |   |   |   קנדה |  127 |
שלבי הנוקאאוט > דירוג 5–8

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | מקום 5–8 | מקום 5–8 |  |  | מקום 5 | מקום 5 |  |

|  | 7 בספטמבר 2023 | 7 בספטמבר 2023 |  |  |  |  |  |
|  |   איטליה |  82 |   |  |  |  |  |
|  |   לטביה |  87 |   |  |  |  |  |
|  |   |  |   |  |  |  |  |
|  |  |  |  |  | 9 בספטמבר 2023 | 9 בספטמבר 2023 |  |
|  |   |   |   |   |   לטביה |  98 |  |
|  |   |   |   |   |   ליטא |  63 |  |

|  |  |  |   |  |  |  |  |
|  |  |  |  |  | מקום 7 | מקום 7 |  |
|  | 7 בספטמבר 2023 | 7 בספטמבר 2023 |   |  | 9 בספטמבר 2023 | 9 בספטמבר 2023 |  |
|  |   ליטא |  100 |   |  |   איטליה |  85 |  |
|  |   סלובניה |  84 |   |  |   סלובניה |  89 |  |
דירוג סופי

| --- | --- |
: העפילה לטורניר אולימפיאדת 2024 דרך בכירת האזור
: העפילה לטורניר מוקדמות אולימפיאדת 2024
: העפילה לטורניר אולימפיאדת 2024 כמארחת
| דירוג | נבחרת | משחקים | ניצחונות | הפסדים | זכות | חובה | הפרש |
| --- | --- | --- | --- | --- | --- | --- | --- |
|  |  גרמניה | 8 | 8 | 0 | 744 | 631 | 113+ |
|  |  סרביה | 8 | 6 | 2 | 761 | 617 | 144+ |
|  |  קנדה | 8 | 6 | 2 | 790 | 669 | 121+ |
| 4 |  ארצות הברית | 8 | 5 | 3 | 836 | 701 | 135+ |
מקומות 5–8
| 5 |  לטביה | 8 | 6 | 2 | 714 | 636 | 78+ |
| 6 |  ליטא | 8 | 6 | 2 | 713 | 644 | 69+ |
| 7 |  סלובניה | 8 | 5 | 3 | 704 | 694 | 10+ |
| 8 |  איטליה | 8 | 4 | 4 | 635 | 646 | 11- |
מקום 3 שלב בתים שני
| 9 |  ספרד | 5 | 3 | 2 | 429 | 369 | 60+ |
| 10 |  אוסטרליה | 5 | 3 | 2 | 469 | 421 | 48+ |
| 11 |  מונטנגרו | 5 | 3 | 2 | 397 | 390 | 7+ |
| 12 |  פוארטו ריקו | 5 | 3 | 2 | 444 | 449 | 5- |
מקום 4 שלב בתים שני
| 13 |  ברזיל | 5 | 3 | 2 | 420 | 401 | 19+ |
| 14 |  הרפובליקה הדומיניקנית | 5 | 3 | 2 | 425 | 444 | 19- |
| 15 |  יוון | 5 | 2 | 3 | 392 | 419 | 27- |
| 16 |  גאורגיה | 5 | 2 | 3 | 379 | 407 | 28- |
מקום 1 דירוג 17–32
| 17 |  דרום סודאן | 5 | 3 | 2 | 456 | 431 | 25+ |
| 18 |  צרפת | 5 | 3 | 2 | 405 | 394 | 11+ |
| 19 |  יפן (מארחת) | 5 | 3 | 2 | 416 | 426 | 10- |
| 20 |  מצרים | 5 | 2 | 3 | 412 | 411 | 1+ |
מקום 2 דירוג 17–32
| 21 |  פינלנד | 5 | 2 | 3 | 425 | 449 | 24- |
| 22 |  ניו זילנד | 5 | 2 | 3 | 429 | 463 | 34- |
| 23 |  לבנון | 5 | 2 | 3 | 397 | 479 | 82- |
| 24 |  הפיליפינים (מארחת) | 5 | 1 | 4 | 398 | 419 | 21- |
מקום 3 דירוג 17–32
| 25 |  מקסיקו | 5 | 2 | 3 | 410 | 467 | 57- |
| 26 |  אנגולה | 5 | 1 | 4 | 368 | 410 | 42- |
| 27 |  חוף השנהב | 5 | 1 | 4 | 373 | 433 | 60- |
| 28 |  כף ורדה | 5 | 1 | 4 | 366 | 432 | 66- |
מקום 4 דירוג 17–32
| 29 |  סין | 5 | 1 | 4 | 379 | 473 | 94- |
| 30 |  ונצואלה | 5 | 0 | 5 | 371 | 427 | 56- |
| 31 |  איראן | 5 | 0 | 5 | 321 | 419 | 98- |
| 32 |  ירדן | 5 | 0 | 5 | 369 | 475 | 106- |